Les finals de descens tanquen el Mundial Masters
Actualitzada 24/06/2017 a les 07:10
Més de 300 participants disputaran avui les finals en la modalitat de descens del Mundial Masters de BTT que s’està disputant al Vallnord Bike Park de la Massana, i que és el preludi de la Copa del Món que donarà inici dimarts vinent. Els riders van tenir dijous i ahir l’oportunitat de practicar al circuit de 2,5 quilòmetres que avui, a partir de les 12 del migdia, acollirà les curses de 5 categories femenines i 8 masculines.
D’altra banda, dos integrants del Team Turné andorrà van participar en la competició en l’especialitat de cross-country. Joan Elsen va ser 24è a la categoria Master 50-54 i Albert Turné va fer 28è a Master 35-39.